Diari Oficial de la Generalitat Valenciana


Sumari del DOGV 1766, del 15-04-1992 (1992/824491)

ORDRE de 20 de març de 1992, de la Conselleria de Cultura, Educació i Ciència, per la qual ofereix ajudes per als centres públics dependents de la Conselleria de Cultura, Educació i Ciència que realitzen intercanvis educatius amb centres educatius dels paisos membres de la Comunitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/03/20/(1)/dof/vci/html**

### Dades del document

Número de DOGV
:   1766

Data del DOGV
:   15-04-1992

Secció del DOGV
:   DISPOSICIONS GENERALS

Número del document
:   1992/824491


Data del document
:   20-03-1992

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 20 de març de 1992, de la Conselleria de Cultura, Educació i Ciència, per la qual ofereix ajudes per als centres públics dependents de la Conselleria de Cultura, Educació i Ciència que realitzen intercanvis educatius amb centres educatius dels països membres de la Comunitat Europea.  
L'entrada d'Espanya en la CEE proporcionà als espanyols l'aparició d'expectatives de coneixement i participació amb altres països europeus. Els acords de Maastricht han establert els programes de mobilitat entre els ciutadans dels països membres de la CE.  
Tot aixà ens facilita la valuosa avinentesa, no sols de conèixer Llengües diferents i altres formes de viure sinó que, a més, sens ofereix la possibilitat de comprendre les peculiaritats d'altres pobles i aprofundir el coneixement de la seua cultura.  
La Conselleria de Cultura, Educació i Ciència ofereix la possibilitat que els/les nostres alumnes puguen realitzar intercanvis amb estudiants d'altres països europeus, compartir la seua forma de vida, la seua Llengua i els seus costums. No sols es tracta del perfeccionament d'una Llengua coneguda i estudiada sinó de la possibilitat d'adquirir coneixements d'una altra Llengua nova per als alumnes i l'oportunitat de practicar la ja coneguda amb estudiants d'aquesta mateixa Llengua en altres països.  
Així mateix es pretén motivar els centres de la nostra comunitat autònoma perquè plantegen intercanvis amb centres d'altres països i establesquen interrelacions permanents i enriquidores per al projecte educatiu del centre, que permeten conèixer un poble per aprendre a respectar-lo.  
Per tot aixà i en virtut de les atribucions que em confereix l'article 35 de la Llei de la Generalitat Valenciana 5/1983 de 30 de desembre, de Govern Valencià.  
ORDENE:  
Primer  
S'ofereixen ajudes als centres públics dependents de la Conselleria de Cultura, Educació i Ciència que realitzen viatges en règim d'intercanvi d'acord amb centres equivalents d'altres països de la Comunitat Europea durant l'any 1992.  
Per a això es destinarà un import global màxim de seixanta milions de (7.9.376.832) de pessetes, a càrrec del capítol II dels programes pressupostaris 422.2 i 422.3 d'aquesta conselleria.  
Segon  
Les ajudes seran destinades a cobrir el 50%, amb un màxim d'un milió de pessetes (1.000.000) de pessetes, per cada centre beneficiari, de les despeses originades pel desplaçament, estada i seguiment d'aquests intercanvis. Els participants han de satisfer la quantitat restant en els terminis i forma que s'establesca.  
Els beneficiaris dels suplements han de comunicar a la Conselleria de Cultura, Educació i Ciència qualsevol altra ajuda que perceben amb la mateixa finalitat, les quals no podran superar conjuntament el cost total del viatge.  
La Conselleria de Cultura, Educació i Ciència subscriurà una pòlissa d'assegurances de viatge, accident i malaltia per cobrir les contingències que puguen esdevenir durant la realització de les activitats d'intercanvi.  
Tercer  
Els viatges aniran destinats als alumnes que destigen participar en l'experiència educativa i seran seleccionats pel mateix centre educatiu sol·licitant a què estiguen adscrits d'acord amb els requisits següents:  
a) Estar matriculats en el centre per a realitzar estudis durant el curs acadèmic 1991/92.  
b) Haver aprovat almenys un curs d'alguna llengua estrangera.  
c) Que els alumnes seleccionats cursen durant el curs acadèmic 1991/92 el cicle superior d'EGB (7é o 8é.), BUP, COU, FPI, FP2, el primer o segon cicle de secundària obligatòria, batxillerat experimental o mòduls professionals de nivells 2 i 3.  
Quart  
El centre educatiu gestionarà i coordinarà la sol·licitud de la realització de l?intercanvi i el seguiment avaluatiu de l'experiència a través de la persona o persones que seran nomenades pel director del centre a proposta del claustre.  
A més el centre ha de complir els següents requisits:  
a) La realització d'alguna experiència educativa en forma de classes que serà obligatòria per a tots els participants i ocuparà almenys un terç del temps d'estada dels alumnes.  
b) El centre educatiu es comprometrà a seleccionar els participants en els intercanvis i garantirà el desenrotllament normal de les classes per a aquells alumnes que no participen en l?intercanvi.  
Cinquè  
El programa de l'experiència haurà de contenir aquestes previsions:  
a) La durada total de l'intercanvi no serà inferior a una setmana i no- excedirà els quinze dies.  
b) D'acord amb els contactes establerts els participants s'allotjaran com més prop millor del Lloc on es farà l'experiència d'intercanvi. Es procurarà proporcionar l'allotjament en families, albergs juvenils o institucions similars.  
c) El programa preveurà la possibilitat d'assistir a classes ordinàries de qualsevol matèria amb la finalitat que els alumnes puguen treballar en projectes conjunts i amb possibilitat de continuïtat, i trencar així les possibles barreres lingüístiques existents.  
sisè  
Els centres educatius que complesquen els requisits establerts en els apartats anteriors i vulguen obtenir les ajudes oferides per aquesta ordre, hauran de presentar la seua sol·licitud d'acord amb el model que s'hi adjunta com a annex, abans del dia 30 d'abril de 1992, aquest inclòs.  
Els peticionaris presentaran la sol·licitud en el registre general o en els del serveis territorials de la Conselleria de Cultura, Educació i Ciència, sense perjudici del que estableix l'article 66 de la Llei de Procediment Administratiu, acompanyada dels següents documents:  
a) Certificat lliurat pel director del centre que la persona  
que presenta la sol·licitud és la designada pel centre per a la gestió i tramitació de la petició de l'Ajuda econòmica.  
b) Proposta de programa de les activitats que es realitzaran incloent-hi una descripció detallada dels continguts i metodologia que s'emprarà.   
c) Calendari i esquema de les activitats que es realitzaran desglossat per dies i hores des que s'inicia l?intercanvi fins que es retorna al lloc d'origen.  
d) Escrit en el qual el representant de la institució hoste del lloc que serà visitat es comprometa a acceptar la realització de Intercanvi i assenyale les responsabilitats i prestacions assumides.  
e) Pressupost proforma de la totalitat del cost que l?intercanvi representa per a la institució organitzadora de l?intercanvi.  
f) Compromís de presentar una memòria avaluativa de l?experiència.  
g) Acord del Consell Escolar en què aprove el programa d'intercanvi.  
h) Autorització, per escrit, per a realitzar l?intercanvi pels pares o tutors segons l'annex.  
h) Relació nominal d'alumnes i professors proposats per a l?intercanvi.  
La comissió seleccionadora respondrà a tots els sol·licitants en el termini màxim de 30 dies hàbils.  
Setè  
La comissió seleccionadora estarà formada per:  
- La cap del Servei d'Ordenació Acadèmica o persona en qui delegue.  
- El cap del Servei de Centres Públics o persona en qui delegue.  
- Un tècnic de la Conselleria de Cultura, Educació i Ciència nomenat pel Conseller.  
La comissió seleccionadora determinarà la quantia de les ajudes d'acord amb els següents criteris:  
a. Interès del projecte presentat.  
b. Implicació dels dos centres educatius en el projecte.  
c. Característiques sócio-econòmiques del centre.  
de Adequació del pressupost al projecte presentat i la previsió desglossada de les despeses.  
e. Haver-hi realitzat experiències prèvies d'intercanvis amb altres països de la Comunitat Europea.  
Vuitè  
1. Una vegada efectuada la selecció, la Conselleria de Cultura, Educació i Ciència comunicarà als peticionaris la concessió o denegació de la seua sol·licitud.  
2. Tota alteració de les condicions tingudes en compte per a la concessió de les ajudes podrà donar lloc a la modificació de la resolució de concessió. Així mateix seran causes de reintegrament de les quantitats percebudes les previstes en l'article 47.9 de la Llei de la Hisenda Pública de la Generalitat.  
3. Aquestes ajudes no seran incompatibles amb qualsevol altra ajuda que siga convocada per la Conselleria de Cultura, Educació i Ciència.  
4. Els centres que ja hagueren realitzat experiències prèvies tindran prioritat si es tracta de consolidar aquestes experiències i si documenten els resultats ja obtinguts mitjançant els intercanvis.  
5. La presentació de la sol·licitud implica l'acceptació de les bases de la convocatòria.  
DISPOSICIONS FINALS  
Primera  
Es delega en la Directora General d'Ordenació i Innovació Educativa la facultat de concedir aquestes ajudes i se l'autoritza perquè dicte les resolucions necessàries per al desplegament i L'execució d'aquesta ordre.  
Segona  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
València, 26 de març de 1992.  
El Conseller de Cultura, Educació i Ciència,   
ANDREU LÓPEZ I BLASCO


Còpia Permalink ELI